Source: https://www.jogiforum.hu/hirek/archivum/2018-07
Timestamp: 2020-03-29 10:00:37
Document Index: 32800856

Matched Legal Cases: ['Bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Hír archívum: 2018. július
Amerikai szövetségi államok bejelentették hétfőn, hogy pert indítanak a kormány ellen, amiért engedélyezte egy texasi vállalatnak az internetről letölthető és 3D (térbeli) nyomtatóval elkészíthető fegyverek forgalmazását.
Határon túli családszervezetek támogatására írnak ki pályázatot
Kétszázmillió forintos keretösszeggel határon túli családszervezetek támogatására ír ki pályázatot ősszel a Miniszterelnökség Nemzetpolitikai Államtitkársága.
Milyen alapon tagadható meg az európai elfogatóparancs végrehajtása? - Az Európai Bíróság ítéletet hozott
Az európai elfogatóparancs végrehajtása nem tagadható meg azon az alapon, hogy egy ügyészségi határozat megszüntetett egy büntetőügyben folytatott nyomozást, ha annak során a keresett személyt csupán tanúként hallgatták ki. A tagállamok igazságügyi hatóságai kötelesek a részükre továbbított minden európai elfogatóparancs tárgyában határozatot hozni - áll az Európai Unió bíróságának ítéletében.
Ügyvédjelölt-hiány - Mi vonz egy fiatal jogászt az ügyvédjelölti pályára? - Okok és megoldási javaslatok - Egy szakember tanácsai
Az egyszemélyes praxisok és a nemzetközi irodák is ügyvédjelölt-hiánnyal küzdenek az utóbbi években. De mi ennek az oka? "Hiába hirdet az iroda heteken át, vagy alig jelentkezik hozzá jelölt, vagy nem tudnak megegyezni – és újra indul a hirdetési-interjúztatási, jórészt időrabló folyamat. Mi változott azóta, hogy egy helyért több jelölt is versengett, miért fordult meg a helyzet?" - Bende Mátét, a Pro/Lawyer Consulting vezetőjét kérdeztük.
Emailes szerződések? - Amit az emailben történő „szerződéskötésről” tudni érdemes!
Napjainkban egyre elterjedtebbé és gyakoribbá válik az email, mint kommunikációs és szerződéses kapcsolattartási forma, illetve jognyilatkozatok, szerződések, szerződéstervezetek küldésére használt csatorna. Ezért felmerül a kérdés, hogy az emailben megküldött ajánlatok, szerződések, jognyilatkozatok vajon érvényesek-e, keletkeztetnek-e kötelezettséget a küldő, illetve a címzett számára, illetve vita esetén bizonyítékként felhasználható-e? - Erről kérdeztük az act legal | Bán és Karika Ügyvédi Társulás szakértőjét, dr. Ferenczi Mónika ügyvédet.
A törlési- és a kiigazítási perek jogalkalmazási kérdései - Az ingatlan-nyilvántartás helyesbítésének felsőbb bírósági gyakorlata - tanulmány
2017-ben csökkent az uniós kötelezettségszegési eljárások száma - Éves jelentés az uniós jog alkalmazásának ellenőrzéséről
Megjelent az uniós jog alkalmazásának ellenőrzéséről szóló éves jelentés, amely bemutatja, hogy az Európai Bizottság mit tett 2017-ben az uniós jog ellenőrzése és érvényesítése érdekében. A szintén a mai napon, egyben az uniós egységes piac létrejöttének 25. évfordulóján, online közzétett egységes piaci eredménytábla tanúsága szerint míg a személyek, a szolgáltatások, az áruk és a tőke szabad mozgásának útjában álló akadályok a legtöbb területen megszűnőfélben vannak, egyes szektorokban a helyzet stagnál, sőt romlik.
Másodfokú döntés Fenyő-ügyben - 200 millió forintra emelte a bíróság az óvadék összegét
200 millió forintra emelte másodfokon a Fővárosi Törvényszék a Gy. T. ügyében elsőfokon megállapított óvadék összegét. A rendelkezésre álló adatok szerint Gy. T. megalapozottan gyanúsítható azzal, hogy megbízta P. T.-t, ölesse meg Fenyő Jánost. Bizonyítottság esetén a gyanúsított cselekménye felbujtóként előre kitervelten elkövetett emberölés bűntettének a megállapítására alkalmas.
Szerződések utazási szolgáltatásokra és ajánlott biztosítások - A legjellemzőbb jogviták - Beszélgetés a PKKB bírájával
A jó idő beköszöntével sokan indulnak nyaralni, azonban ilyenkor nem várt meglepetések és tetemes többletkiadások is felmerülhetnek. Az utazási szolgáltatásokra vonatkozó szerződésekről, az ajánlott biztosításokról és az e téren legjellemzőbb jogvitákról kérdeztük dr. Horváth Ildikót, a Pesti Központi Kerületi Bíróság bíráját.
Örökös európai polgárság és szegénységmegelőzés - Újabb polgári kezdeményezéseket vett nyilvántartásba az Európai Bizottság
Az Európai Bizottság nyilvántartásba vette az örökös európai uniós polgárságról, továbbá az éhezés megelőzéséről szóló európai polgári kezdeményezéseket - közölte az uniós testület.
Átalakult a szociális hozzájárulási adó rendszere - Az új szabályozás 2019. januárjával lép hatályba
Tilos lesz a vevők hátrányos megkülönböztetése - A uniós geo-blocking rendelet decembertől szigorítja a szabályokat
Az EU hosszas tárgyalások után 2018 tavaszán elfogadta az ún. geo-blocking rendeletet, amely decembertől szigorítja a vevők indokolatlan hátrányos megkülönböztetésének tilalmát, legyen szó kereskedelmi értékesítésről, az árazásról, vagy az értékesítési és fizetési feltételekről.
Biztonságos növekedés, családtámogatás, munkahelyteremtés - Az Országgyűlés elfogadta a jövő évi költségvetést
Az Országgyűlés pénteken elfogadta a jövő évi költségvetésről szóló törvényt, amelyet Varga Mihály pénzügyminiszter annak ismertetésekor a biztonságos növekedés büdzséjeként jellemzett. A 2019-es költségvetést 128 igen szavazattal, 56 nem ellenében fogadták el a képviselők.
FEOSZ: Tisztességtelen a magyar fogyasztókkal a Ryanair - Poggyász késése esetén is jár kártérítés az utasoknak!
A megnövekedett számú poggyászkésések miatt a Fogyasztóvédelmi Egyesületek Országos Szövetsége (FEOSZ) felhívja az utazni vágyók figyelmét: nem csak a poggyászok sérülése, elvesztése, hanem késése esetén is jár kártérítés! Ennek feltétele, hogy írásban bejelentsék igényüket a légi fuvarozó részére legkésőbb a poggyász kiszolgáltatása napjától számított 21 napon belül.
Életveszélyes mobil-függőség - Egyre több halálos balesetet okoznak telefonozó sofőrök
Módosuló adótörvények és bevándorlási különadó - Megszűnik öt adófajta, változik a cafeteria-rendszer, nő a családi kedvezmény
A parlament pénteken elfogadta az adótörvények módosításáról és a bevándorlási különadóról szóló törvényjavaslatot. A 131 igen szavazattal, 33 nem ellenében, 23 tartózkodás mellett jóváhagyott jogszabály a 15 százalékos személyi jövedelemadót nem módosítja, és marad a 9 százalékos társasági adó is. A családi adókedvezmény ugyanakkor bővül, a kétgyermekes családok adókedvezménye havi ötezer forinttal, 40 ezer forintra emelkedik, és 5 százalékra csökken az UHT és az ESL tej áfája.
Jogi védelem az otthon nyugalmának - Törvényt fogadott el az Országgyűlés a magánélet védelméről
A magánélet védelméről szóló törvényt fogadott el pénteken az Országgyűlés a kormány kezdeményezésére. Trócsányi László igazságügyi miniszter javaslatát 153 igen szavazattal, 34 nem ellenében fogadták el a képviselők.
Meváltozott gyülekezési szabályok - Október 1-től hatályos új gyülekezési törvény
Októbertől szabálysértés az életvitelszerű utcán tartózkodás - Az alaptörvényhez igazították a szabálysértési törvényt
Október 15-étől szabálysértést követ el az, aki életvitelszerűen tartózkodik közterületen. Az Országgyűlés pénteken 132 igen szavazattal, 54 nem ellenében igazította ilyen tartalommal az alaptörvényhez a szabálysértési törvényt. A jogszabály a hajléktalanokkal szemben speciális helyszíni intézkedési eljárást vezet be.
Büntetendő lesz a jogellenesen átalakított járművek vezetése - Módosult a Btk. a veronai buszbalesettel összefüggésben
Büntetendő lesz a jogellenesen átalakított személyszállító járművek vezetése, és a hivatalos személyt hivatali tevékenységével össze nem egyeztethető helyen vagy időben érő zaklatás - döntött pénteken az Országgyűlés.
Hazánk menekültügyi jogszabályai nem felelnek meg az uniós jognak - A Bizottság keresetet indít Magyarország ellen az Európai Bíróságon
A Bizottság ma úgy határozott, hogy keresetet indít Magyarország ellen az Európai Unió Bíróságán (EUB) amiatt, hogy menekültügyi és visszatérési jogszabályai nem felelnek meg az uniós jognak.
Magyar joghallgatók nemzetközi munkajogi perbeszédversenyen - Motiváció, felkészülés, kihívások - Beszélgetés a csapattagokkal
A Hugo Sinzheimer Moot Court Competition – nemzetközi munkajogi perbeszédversenynek idén Olaszország adott otthont 2018. június 14-16. között. Magyarországot Barkó Henrietta (KRE-ÁJK), Marjai Lotti (PPKE-JÁK), Kiss Gergely (DE-ÁJK) és Szetei Dániel (ELTE-ÁJK) joghallgatók képviselték. A csapat három tagja mesélt motivációról, felkészülésről és kihívásokról.
Jogok külföldön megházasodott azonos nemű pároknak - A román alkotmánybíróság döntést hozott egy precedens értékű ügyben
Hátrányosan megkülönböztetett fogvatartottak - Az Alkotmánybíróság jogalkotásra hívta fel az Országgyűlést
Az Alkotmánybíróság megállapította: az Országgyűlés mulasztásban megnyilvánuló alaptörvény-ellenességet idézett elő azáltal, hogy nem rendelkezett az igényérvényesítéshez szükséges orvosi igazolás kiállítására jogosult orvos személyéről akkor, amikor a fogvatartott személy a büntetés-végrehajtási intézetben kérelmezi közgyógyellátásra való jogosultságának a megállapítását. Az Alkotmánybíróság felhívta az Országgyűlést, hogy jogalkotói feladatának 2018. november 30. napjáig tegyen eleget.
Tollforgató jogászok - Az év jogász költője és írója 2018 - Szépirodalmi pályázat
Akinek a jogtudomány gyakorlása mellett kedve, ideje és tehetsége engedi, idén már harmadik alkalommal jelentkezhet „Az év jogász költője 2018” és „Az év jogász írója 2018” megtisztelő címért. A miskolci székhelyű Irodalmi Rádió által kiírt szépirodalmi pályázatról annak egyik megálmodóját, Zsoldos Árpádot kérdeztük.
Az új Büntetőeljárási törvény legjelentősebb változásai - Beszélgetés Frech Ágnessel, az E-Kódex Be. Munkacsoport elnökével
2018. július 1-től hatályos az új Büntetőeljárási törvény (Be.), mely számos újítást vezetett be. Frech Ágnes, az E-Kódex Be. Jogszabály-véleményezési és Képzési Munkacsoport elnöke mesélt a legjelentősebb változásokról.
Az uniós fogyasztóvédelmi hatóságok és a Bizottság felszólítják az Airbnb-t, hogy, feltételeit hozza összhangba az uniós fogyasztóvédelmi szabályokkal, és átláthatóan tüntesse fel az árakat.
Bár július 1-jén életbe lépett az oline számlaadat-szolgáltatási kötelezettség, az adóhatóság július 31-ig haladékot adott azoknak, akiknek még nem sikerült megteremteniük a teljesítéshez szükséges feltételeket. A bírság alóli mentesülés azonban a hónap végéig is feltételekhez kötött, amely szerint regisztrálni kell a NAV online számla rendszerében, illetve a jelentési kötelezettség alá tartozó számlaadatoknak utólag, legkésőbb július végéig be kell érkezniük a hatósághoz.
Az Alkotmánybíróság egy alkotmányjogi panasz alapján indult ügyben rámutatott: közhatalmat gyakorló személyekkel és közszereplő politikusokkal szemben, közügyekkel kapcsolatban megfogalmazott értékítélet főszabály szerint nem lehet jogi felelősségrevonás alapja, azonban egyes esetekben őket is megilleti a személyiségvédelem.
Július 15-étől augusztus 20-ig a bíróságokon törvénykezési szünetet, míg július 23-ától augusztus 31-ig az Alkotmánybíróságon ítélkezési szünetet tartanak. Befolyásolja-e a szünet a határidőket, leáll-e ilyenkor a munka, vannak-e tárgyalások?
A pamplonai szexuális bűncselekményben hozott ítélettel szemben kritikus társadalmi és politikai visszhang miatt a bírói függetlenséget látja veszélyben az a 750 spanyol bíró, aki panaszbeadványt írt alá és juttatott el szerdán az Európai Bírák Konzultatív Testületéhez (CCJE).
A Bíróságok Napjával, azaz július 15-el megkezdődik az új Polgári perrendtartásban szabályozott nyári ítélkezési szünet, amely 2018. augusztus 20-ig tart. Polgári ügyekben erre az időszakra – bizonyos törvényi kivételektől eltekintve – nem lehet tárgyalást kitűzni.
Július 15-dike a Bíróságok Napja. Az Országos Bírósági Hivatal, a Kúria, valamint a táblabíróságok és törvényszékek vezetői ebből az alkalomból idén saját rendezvényeiken köszöntik a dolgozókat, s adják át éves elismeréseiket, 2018-ban összesen 158-at.
Az Európai Parlament olyan új szabályokon dolgozik, amelyek segítenék a kisgyerekes szülőket, valamint a családtagjaikat gondozókat a munka és a magánélet sikeresebb összehangolásában.
A fővárosban az új törvény hatályba lépését követő első hét napon belül már összesen 38 különböző ügyben került sor az új. Be. szerinti, eljárást gyorsító szabályok alkalmazásával történő befejezésre, amely a vizsgált ügyekben a terhelt tárgyaláson való beismerésen alapult.
Az ukrán parlament csütörtökön olyan javaslatot szavazott meg, amellyel eltörölte a korrupcióellenes bíróság létrehozásáról szóló, június elején elfogadott törvénybe bekerült módosítást, így mostantól az új testület lesz illetékes minden korrupciós természetű ügyben, beleértve azokat is, amelyek tárgyalását már első fokon lefolytatták.
Nem ritka, hogy egy közúti baleset után vita alakul ki az érintettek között arról, kit terhel a felelősség és a kárviselés kötelezettsége. - Fuglovics Gabriella, az Országos Bírósági Hivatalba (OBH) beosztott bírája beszél a felelősségbiztosítás lényegéről, hiányának következményeiről és a gépjárművekkel okozott balesetek jellemző vitás kérdéseiről.
Az EU megvizsgálja az állításokat, melyek szerint egyes uniós országokban az élelmiszergyártók rosszabb minőségű élelmiszer-ipari termékeket árusítanak. Az Európai Bizottság bemutatja vizsgálatainak legutóbbi eredményeit, és megvitatja a fogyasztóvédelmi jogszabályokat a parlamenti képviselőkkel. - Videó
Hiányoznak a nem pszichiátriai osztályon kezelt betegeknél alkalmazható fizikai korlátozások jogszabályi garanciái, a beteg önrendelkezési jogának tényleges érvényesítését biztosító szabályok – állapította meg Székely László. Az alapjogi biztos egy beteg ellátásával kapcsolatos panaszügy vizsgálata során tárt fel komoly problémákat a korlátozások kórházi dokumentációja kapcsán, ezért az emberi erőforrások miniszterének intézkedését kérte.
Nem lehet egyelőre kihirdetni Romániában a képviselőház által hétfőn megszavazott, a kisebbségi anyanyelvhasználat terén is fontos rendelkezéseket tartalmazó új közigazgatási törvénykönyvet, mert a jobbközép ellenzék ötven törvényhozója előzetes normakontrollt kért az alkotmánybíróságtól.
Az Országos Bírósági Hivatal (OBH) 2013-ban indította el a polgári ügyekben az elektronikus kapcsolattartást, törvényszéki elsőfokon nyílt lehetőség a beadványok elektronikus benyújtására. 2018. január 1-től a bíróságok minden ügytípusban kötelesek az elektronikus kapcsolattartásra.
A Törvényszék helybenhagyja azon határozatot, amelyben a Bizottság jóváhagyta az Egyesült Királyság által a Hinkley Point C atomerőmű javára nyújtani tervezett támogatásokat. A Törvényszék a Luxemburg által támogatott Ausztria keresetét ennélfogva elutasítja - áll az Európai Unió Bíróságának ítéletében.